EkBass/fiwiki-20250220-pages-articles huggingface dataset:
Samuel Néva

Samuel Néva (s. 15. toukokuuta 1981 Le Mans) on ranskalainen jalkapalloilija, pelipaikaltaan puolustaja. Hän edusti vuonna 2012 päättyneellä pelaajaurallaan kotimaansa Ligue 2:ssa Stade Lavallois'ta, Le Havrea ja Grenoble Footia, Belgian Jupiler Pro Leaguessa RWDM Brusselsia ja Denderiä sekä viimeiset vuodet Kyproksen liigassa Apollon Limassolia. == Lähteet == Neva, Samuel Neva, Samuel Neva, Samuel
Valko-Venäjän armenialaiset

Valko-Venäjän armenialaisilla tarkoitetaan armenialaisten etnisen ryhmän jäseniä, jotka asuvat Valko-Venäjällä. Heitä asuu maassa noin 25 000.ArmenianDiaspora website Suurin osa armenialaisista asuu Minskissä. ==Lähteet== Luokka:Valko-Venäjän etniset ryhmät
Jari Tammi

Jari Tammi (s. 14. elokuuta 1962 Turku) on suomalainen kirjailija ja kustantaja, joka asuu Helsingissä. Hän asui Britanniassa vuosina 1996–2002. Tammi perusti vuonna 1990 kustantamon Pikku-idis, joka on julkaissut muun muassa Bret Easton Ellisin Amerikan Psykon ensimmäisenä Suomessa. Lisäksi Tammi on koonnut muun muassa Suuren kirosanakirjan, jonka kolmas laitos ilmestyi WSOY:lta vuonna 2007. Hänen pääteoksensa on laaja historiallinen fantasiaromaani Kalevan solki. Jari Tammi on Suomen Kirjailijaliiton jäsen ja Suomen aforismiyhdistyksen hallituksen jäsen. Tammi kuuluu Mahdollisen Kirjallisuuden Seuran perustajajäseniin ja oli yhtenä 14 kirjoittajasta mukana Ihmiskokeita-kollektiiviromaanihankkeessa 2012–2016. Tammi harrastaa pikajuoksua ja pelaa kirjailijoiden jalkapallojoukkueessa FC Kynässä. == Teokset == * * * * * * === Kollektiiviromaani === * === Lastenkirjat === * * === Novellit kokoomateoksissa === * Metsästyspiiska, antologiassa * Pojan rippijuhlat, antologiassa * Ratsastajat, antologiassa === Runokokoelmat === * === Käännökset === * * * === Antologiat === * === Sanakirjat === * * * * * * * * * * * == Aiheesta muualla == * Kotisivut. Luokka:Suomalaiset runoilijat Luokka:Suomalaiset kirjailijat Luokka:Suomalaiset fantasiakirjailijat Luokka:Suomalaiset lasten- ja nuortenkirjailijat Luokka:Vuonna 1962 syntyneet Luokka:Elävät henkilöt
The Coasters

The Coasters on 1950-luvulla perustettu doo-wop-yhtye, joka pääsi Rock and Roll Hall of Fameen vuonna 1987 ja Vocal Group Hall of Fameen 1999. Kokoonpanolle työstivät esitettäväksi musiikkia Jerry Leiber ja Mike Stoller. The Coastersilta sijoittui listoille useita hittejä, kuten "Yakety Yak" (saksofonissa King Curtis), "Along Came Jones", "Poison Ivy", "Young Blood", "Searchin'" ja "Charlie Brown". Vaikka yhtyeen huomattava suosio laimeni 1960-luvulla, se ei ole koskaan hajonnut. Jäseniä yhtyeessä on ollut sen historian saatossa lukuisia. Perustajajäseninä olivat vuonna 1955 Carl Gardner, Billy Guy, Bobby Nunn, Leon Hughes ja Adolph Jacobs. Myöhemmin kokoonpanoon liittyivät muiden muassa Cornelius Gunter ja Dub Jones. Gunter ammuttiin autoonsa vuonna 1990.Dead Musician Directory The Coastersin managerina toiminut Patrick Cavanaugh sai vuonna 1984 murhasta kuolemantuomion, joka sittemmin muutettiin elinkautiseksi. Tuomio tuli yhtyeen erään jäsenen, Nat Wilsonin vuonna 1980 tapahtuneesta ampumisesta ja ruumiin hävittämisestä.Ex-Coasters manager dies at Ely State Prison == Lähteet == == Kirjallisuutta == * Millar, Bill: The Coasters. Lontoo, 1976. 206 sivua. == Aiheesta muualla == * The Coasters Rock and Roll Hall of Famessa * The Coasters Vocal Group Hall of Famessa Luokka:Yhdysvaltalaiset yhtyeet Luokka:Rock and Roll Hall of Fame
Merivahingonlaskija

Merivahingonlaskija on liikenne- ja viestintäministeriön alainen viranomainen, joka ratkoo merivakuutusasioita. Vanha virkanimitys on dispašööri.Pieni tietosanakirja Kun haveri on tapahtunut, merivahingonlaskija arvioi vahingot ja vakuutuskorvaukset. Jos haverissa on useita osapuolia, hän arvioi, mikä osuus kullekin haveriosakkaalle tulee maksettavaksi yhteisessä haverissa kysymyksessä olevasta hankkeesta. Hänen lausuntonsa voidaan viedä oikeuden käsiteltäväksi, mutta ilman merivahingonlaskijan korvausselvitystä vene- ja muita merivahinkoasioita ei oikeudessa käsitellä.Lähivakuutus Suomessa on vain yksi merivahingonlaskija. Tehtävät määritellään vuoden 1953 laissa,Merivahingonlaskijan sivusto (tekeillä) Laki merivahingonlaskijan korvausselvityksestä merivakuutusasioissa 10/53. Suomen merivahingonlaskijainstituutio käynnistyi kasvaneen kauppamerenkulun myötä 1851 keisari Nikolai I vahvistettua edellisenä vuonna kahden merivakuutusyhdistyksen säännöt ja määrättyä, että näitä varten oli perustettava yksi merivahingonlaskijan toimi. Suomen merivahingonlaskija on ollut vuodesta 2015 lähtien dosentti Lauri Railas.Lauri Railas, Amdadjusters.org Aiemmin tehtävässä ovat toimineet professori Hannu Honka 1997–2015, professori Esko Hoppu 1982–1997, professori Olof Riska 1965–1982, professori Arvo Sipilä virkaa tekevänä 1933–1935 ja vakinaisena 1936–1965, varatuomari Harald Hjelt virkaa tekevänä 1920–1925 ja vakinaisena 1925–1932, lehtori Karl Julius Hartman virkaa tekevänä 1895–1919, Karl Wilhelm Wikander 1895, filosofian maisteri Karl Lindeqvist 1869–1894 ja merenkulunopettaja Bror Ekelund 1851–1869. J. V. Snellman oli ensimmäinen merivahingonlaskijan toimen hakija Suomessa, mutta ei tullut valituksi. == Lähteet == == Aiheesta muualla == * Tietoa merivahingonlaskijan arkistoaineistosta Luokka:Suomen viranomaiset Luokka:Vesiliikenteen ammatit
Dugary Ndabashinze

Dugary Ndabashinze (s. 8. lokakuuta 1989 Bujumbura) on burundilainen jalkapalloilija, pelipaikaltaan keskikenttäpelaaja. Hän pelasi urallansa muun muassa Burundin, Guinean, Belgian ja Vietnamin pääsarjoissa. Ndabashinze edusti viiden kauden ajan belgialaista KRC Genkiä. Tuona aikana hän oli voittamassa Belgian-mestaruutta 2011 ja Belgian cupia 2009. Ndabashinze pelasi Burundin maajoukkueessa 19 ottelua. Ainoan maalinsa hän teki Norsunluurannikkoa vastaan 2012 Afrikan-mestaruuskilpailujen karsintalohkossa. == Lähteet == * Luokka:Burundilaiset jalkapalloilijat Luokka:Vuonna 1989 syntyneet Luokka:Elävät henkilöt
Jerry Leiber ja Mike Stoller

Jerome ”Jerry” Leiber (25. huhtikuuta 1933 – 22. elokuuta 2011) ja Mike Stoller (s. 13. maaliskuuta 1933) muodostivat yhdysvaltalaisen lauluntekijä- ja tuottajakaksikon, joka kirjoitti monta rock and rollin ensimmäisen vuosikymmenen menestyskappaletta. Leiber ja Stoller tapasivat toisensa Los Angelesissa vuonna 1950 ja aloittivat heti yhteistyön. Leiber teki sanoitukset ja Stoller kirjoitti sävelmät. Leiberin ja Stollerin kirjoittamia rock and roll -klassikkoja ovat esimerkiksi ”Hound Dog” (esittäjinä Big Mama Thornton 1953 ja myöhemmin Elvis Presley), ”Jailhouse Rock” ja ”Treat Me Nice” (Elvis Presley), ”Love Potion No. 9” (The Clovers), ”Kansas City” (Wilbert Harrison), ”On Broadway” (The Drifters), ”Ruby Baby” (Dion) ja ”Stand By Me” (Ben E. King). Elvis Presley levytti yli 20 Leiberin ja Stollerin tekemää kappaletta. The Coasters nousi 1950-luvulla maineeseen Leiberin ja Stollerin kappaleiden avulla. Leiber ja Stoller myös perustivat levy-yhtiöt Spark Records ja Red Bird Records. Vielä 1950-luvun jälkeen he loistivat lauluntekijöinä muun muassa hitillään ”Is That All There Is?”, jonka Peggy Lee levytti vuonna 1969. Leiber ja Stoller ovat päässeet Songwriters Hall of Fameen (1985), Rock and Roll Hall of Fameen (1987) ja Hollywood Walk of Famelle.Thedrifters.co.uk == Lähteet == ==Aiheesta muualla== * Jerry Leiberin muistokirjoitus Helsingin Sanomissa 24.8.2011 Luokka:Artikkelit useasta henkilöstä Luokka:Hollywood Walk of Fame Luokka:Songwriters Hall of Fame Luokka:Rock and Roll Hall of Fame Luokka:Yhdysvaltalaiset lauluntekijät
Groupe SEB

Groupe SEB (Société d'Emboutissage de Bourgogne) on suuri ranskalainen yhteenliittymä, joka tuottaa pieniä kodinkoneita. Merkittävimmät tuotemerkit, jotka kuuluvat yhteenliittymään ovat Krups, Moulinex, Rowenta ja Tefal. == Aiheesta muualla == *Groupe SEB Luokka:Kodinkonevalmistajat
Henry Scott Tuke

Henry Scott Tuke (1858–1929) oli brittiläinen taidemaalari ja valokuvaaja, joka tunnetaan parhaiten alastomia poikia ja nuoria miehiä esittävistä teoksistaan. Tuke syntyi Yorkissa, opiskeli Lontoossa ja vietti valmistuttuaan aikaansa Italiassa, Ranskassa ja Yhdysvalloissa, missä tutustui Oscar Wildeen. Tuke palasi Englantiin ja asettui asumaan Newlyniin, Cornwalliin, minne muodostui pieni taiteilijayhteisö. Vuonna 1885 Tuke siirtyi Falmouthiin, missä ilmasto oli suotuisampi ulkona maalattaville alastonkuville, ja osti kalastaja-aluksen, jonka hän kunnosti asunnoksi ja studioksi. Useimmat siellä tehdyt työt esittävät poikia uimassa, veneilemässä tai leikkimässä rannalla. Yksi tunnetuimmista on August Blue, jossa neljä alastonta nuorukaista ui veneellä kristallinkirkkaalla merellä loistavan sinisen taivaan alla. Vaikka maalausten pääosassa ovat alastomat vartalot, heidän sukupuolielimiään ei ole kuvattu yksityiskohtaisesti eivätkä he koskettele toisiaan. Tuke asetteli mallinsa useimmiten niin, etteivät elimet näy katsojille, tai ne jäävät jonkun esineen tai varjon suojaan. Tämä voi selittää, mikseivät Tuken aihevalinnat tai läheiset suhteet malleihinsa aiheuttaneet skandaaleita. Talvisaikaan Tuke käytti studiota Lontoossa ja maalasi muotokuvia. Tuken töitä on Royal Academyn, Tate Britainin ja National Portrait Galleryn kokoelmissa. Elton John omistaa myös huomattavan kokoelman niitä. == Lähteet == == Aiheesta muualla == *Cooper, Emmanuel: The life & work of Henry Scott Tuke: 1858-1929. ISBN 085449068X. Luokka:Englantilaiset taidemaalarit Luokka:Vuonna 1858 syntyneet Luokka:Vuonna 1929 kuolleet
King Curtis

Curtis Ousley eli King Curtis (7. helmikuuta 1934 Fort Worth – 13. elokuuta 1971 New York) oli yhdysvaltalainen saksofonisti. Hän tuli tunnetuksi sessiomuusikkona, joka esiintyi muun muassa The Coastersin hitillä "Yakety Yak". Hän pääsi Rock and Roll Hall of Fameen postuumisti 6. maaliskuuta 2000.Rock and Roll Hall of Fame + Museum King Curtis teki myös yhteistyötä Aretha Franklinin kanssa ja toimi tuottajana. Hän kuoli puukotuksen uhrina. == Lähteet == == Aiheesta muualla == * All Music Guide: King Curtis * Luokka:Yhdysvaltalaiset saksofonistit Luokka:Grammy-palkinnon saajat Luokka:Rock and Roll Hall of Fame Luokka:Vuonna 1934 syntyneet Luokka:Vuonna 1971 kuolleet
Ilunga

Ilunga on eräs yleinen sukunimi Kongon demokraattisessa tasavallassa. =="Maailman vaikeimmin käännettävä sana"== Vuonna 2004 brittiläinen käännöstoimisto Today Translations raportoi, että ilunga on myös luluanlubankielinen sana, joka tarkoittaa ”henkilöä, joka on valmis antamaan anteeksi solvauksen ensimmäisellä kerralla, sietämään sitä toisella kerralla mutta ei koskaan kolmatta kertaa”. Käännöstoimiston järjestämässä kyselyssä maailman vaikeimmin käännettävästä sanasta ilunga oli noussut listan kärkeen. Kyseinen sananselitys on sittemmin levinnyt laajalle, muun muassa lukuisiin blogeihin sekä kirjaan The Meaning of Tingo: And Other Extraordinary Words from Around the World (suom. Tingon tarkoitus ja muita merkillisiä sanoja maailmalta), jonka tiedot on kerätty muun muassa internetistä. Vuonna 2006 The Times Online, jossa alkuperäinen uutinen oli julkaistu, totesi että uudempien tutkimusten mukaan kyseistä sanaa "ei ehkä olekaan" luban kielessä (Subsequent investigations suggested that the word may not exist in Tshiluba). Mbuji-Mayin yliopiston CIYÈM-tutkimuskeskuksen ylläpitämä luban kielen online-sanakirja tuntee sanan ilunga erisnimenä, mutta ei tunne Today Translationsin väittämää merkitystä. == Lähteet == Luokka:Sukunimet Luokka:Kaupunkitarinat
Arkonan allas

Arkonan allas eli Arkonanmeri on Itämeren osa Ruotsin eteläkärjen ja Saksan pohjoisrannikon välissä; sen itäreunalla on Bornholmin saari ja länsireunalla Falsterin ja Själlannin saaret. Arkonan allas on selvästi matalampi kuin Bornholmin itäpuolinen Bornholmin allas. Se on Itämeren suolaisinta ja puhtainta osaa: pintaveden suolapitoisuus on tyypillisesti kahdeksan promillea, kun taas ravinteita ja kasviplanktonia on selvästi vähemmän kuin muualla.Kasviplanktonmäärä keväälle tyypillisissä huippulukemissa Merentutkimuslaitos == Lähteet == Luokka:Itämeri
Anssi Paasi

Anssi Ilmari Paasi (s. 14. syyskuuta 1955 Kajaani) on suomalainen maantieteilijä. Paasi on ollut maantieteen professorina Oulun yliopistossa vuodesta 1990 lähtien. Vuosina 2008–2012 Paasi toimi akatemiaprofessorina. Paasin tieteellisen kiinnostuksen kohteina ovat etenkin teoreettiset ja metodologiset ongelmat maantieteessä, uusi aluemaantiede ja poliittinen maantiede. Paasin vanhemmat ovat Paavo Päiviö Paasi ja Hilkka Elina Kyyhkynen. Hän tuli ylioppilaaksi Vuohengin lukiosta Kajaanissa 1975 ja valmistui Joensuun yliopistosta filosofian kandidaatiksi 1979, lisensiaatiksi 1981 ja tohtoriksi 1986, väitöskirjan aiheenaan The institutionalizations of regions: Theory and comparative case studies. Suomen Akatemian tutkimusapulaisena ja assistenttina Paasi toimi 1981-1986, Joensuun yliopiston assistenttina 1984-1988, dosenttina vuodesta 1987 sekä yliassistenttina ja maaseutuinstituutin johtajana 1988-1989. Oulun yliopiston va. professori hänestä tuli 1989 ja vakinainen seuraavana vuonna. Paasi oli vierailevana tutkijana Kalifornian yliopistossa Los Angelesissa 1997. ss. 473-4474 Tutkimustyössään Paasi on keskittynyt muun muassa Suomen ja sen alueiden sosiaaliseen rakentumiseen ja identiteettiin, alueen teoriaan ja alueen muuttuviin merkityksiin, territorioihin ja rajoihin poliittisessa maantieteessä, globalisaatioretoriikkaan ja geopoliittiseen mielikuvitukseen sekä alueiden Eurooppaan ja aluesuunnitteluun. Paasille myönnettiin Pohjois- Pohjanmaa -palkinto tammikuussa 2015. Professoriliitto valitsi Paasin Vuoden Professoriksi 2020. Perusteluissa sanottiin, että Paasia "pidetään kansainvälisesti tunnetuimpana, arvostetuimpana ja siteeratuimpana suomalaisena ihmismaantieteilijänä". Paasi on sotilasarvoltaan reservin alikersantti. Hänen puolisonsa on ollut vuodesta 1978 Eija Marketta Romppainen. ==Julkaisuja== * * * ==Lähteet== ==Aiheesta muualla== * * Luokka:Suomalaiset maantieteilijät Luokka:Oulun yliopiston professorit Luokka:Akatemiaprofessorit Luokka:Vuonna 1955 syntyneet Luokka:Elävät henkilöt Luokka:Suomalaiset professorit
Siperian buharalaiset

Siperian buharalaiset ovat yksi Siperian tataareihin sulautuneista etnisistä ryhmistä. Buharalaisiksi kutsuttiin Keski-Aasiasta 1400–1600-luvuilla Länsi- Siperiaan muuttaneita uzbekkeja, tadžikkeja, uiguureita ym. Omakielisiä nimityksiä ovat buharlıq, sartit ja uzbekit. Buharalaisten muutto Siperiaan alkoi 1300-luvun lopussa, jolloin paikallisten tataarien keskuuteen ryhdyttiin Keski-Aasiasta käsin levittämään islamia. Buharalaiskyliä oli nykyisten Tjumenin, Omskin ja Tomskin alueilla. Heitä asui myös Tjumenin, Tobolskin, Taran ja Tomskin lähellä sijainneissa tataarikylissä. Tärkeimmät elinkeinot olivat maatalous ja karjanhoito, kaupankäynti sekä erilaiset käsityöläisammatit. Vuoden 1897 väestönlaskennan mukaan Siperian buharalaisia oli yli 11 000 ja vuonna 1926 yli 15 000 (suurin osa Taran piirikunnassa). Myöhemmissä väestönlaskennoissa heitä ei ole rekisteröity erillisenä ryhmänä. ==Lähteet== ==Aiheesta muualla== * Artikkeli Länsi-Siperian buharalaisista Luokka:Siperian etniset ryhmät Luokka:Tataarit
Carl Gardner

Carl Edward Gardner (29. huhtikuuta 1928 Tyler, Texas – 12. kesäkuuta 2011) oli yhdysvaltalainen laulaja. Hän tuli tunnetuksi The Coasters -yhtyeestä, jota oli perustamassa vuonna 1955. Hän pääsi yhtyeen kanssa Rock and Roll Hall of Fameen vuonna 1987.Rock and Roll Hall of Fame + Museum Luotuaan jo puolivuosisataisen uran The Coastersin parissa Gardner lopetti esiintymisen vuonna 2005. Hänen poikansa Carl Gardner Jr. (s. 1955) on ollut yhtyeen jäsenenä samanaikaisesti isänsä kanssa ja vielä hänen lähdettyään.The Coasters Web Site Isä-Gardnerin lähtöä yhtyeestä edelsi aivoverenkiertohäiriö, joka vaikutti hänen ääneensä. Hän oli yhtyeen viimeinen alkuperäisjäsen.Bills aim to silence impostors performing as original groups == Lähteet == Luokka:Yhdysvaltalaiset laulajat Luokka:Vuonna 1928 syntyneet Luokka:Vuonna 2011 kuolleet
Kaunisharju

Kaunisharju on Jyväskylän 70. kaupunginosaJyväskylän karttapalvelu . Jyväskylän kaupunki. Viitattu 2.11.2017. (aiemmin Jyväskylän maalaiskunnan Vaajakosken taajaman osa). Sen väkiluku oli 1 870 joulukuussa 2020.Jyväskylän väestö pienalueittain. Jyväskylän kaupunki. Viitattu 2.1.2022. Kaunisharjussa on paljon rivitaloja ja omakotitaloja. Kaunisharjun asuinalue sijaitsee lähellä Leppäveden rantoja ja Vaajavirran yläjuoksua. Kaunisharjun pohjoisosassa on Kotavuori, jonka juurella järven rannoilla on kesämökkejä. Itäisellä rannalla on kokous- ja juhlatalo Koskenniska. Kaunisharjusta on bussiyhteys Vaajakosken keskustan kautta Jyväskylän keskustaan. Busseja kulkee viikonloppuisin ja iltaisin yksi tunnissa, arkipäivinä ruuhka-aikaan hieman useammin.Jyväskylän Liikenteen aikataulut Kivilampi on asuinalue, joka sijaitsee jyrkän mäen huipulla. Kivilammen erottaa Kaunisharjun asuinalueesta laakso, jossa kulkee Vaajakoski–Leppävesi-tie, seututie 638. Kivilammen alueen asutus koostuu omakotitaloista. Alueella on myös samanniminen lampi tai pieni järvi, joskin sen nimeksi on joissakin vanhemmissa kartoissa merkitty Kivijärvi. Aiemmin Kivilammella toimi Jyväskylän maalaiskunnan kaatopaikka, mutta se on lakkautettu. Bussiyhteyttä Kivilammelle ei ole, lähin bussipysäkki on mäen juurella Vaajakoski–Leppävesi-tien varressa. Vuoden 2020 lopussa Kivilammen asukasluku oli 458 henkeä. Kaunisharju oli aiemmin hieman syrjäisenä pidetty alue, jossa oli huonosti palveluja ja kunnallistekniikkaa. Sitä kutsuttiin tämän vuoksi leikillisesti Retuperäksi. Vuoden 1977 keväällä alettiin Kaunisharjun asuinaluetta laajentaa tarkoituksena rakentaa alueelle 150 uutta rakennusta, pääasiassa omakotitaloja.Vaajakoski-lehti 17/1976 thumb|Janakanlahtea Myös Janakan asuinalue kuuluu suurimmaksi osaksi Kaunisharjun kaupunginosaan. Janakassa on vesilaitos. Janakan koulu ja päiväkoti sijaitsevat Janakanlahden toisella puolella Tölskän kaupunginosassa. ==Lähteet== * Jyväskylän aluekartta. Kaupunginosat ===Viitteet=== ==Aiheesta muualla== * Kivilampelaiset ry * Kaunisharjun kylätoimikunnan Facebook-sivu Luokka:Jyväskylän maalaiskunta Luokka:Jyväskylän kaupunginosat Luokka:Vaajakoski–Jyskä
Metsäkerttuset

Metsäkerttuset (Bradypterus) on sirkkalintujen heimoon kuuluva varpuslintusuku. Aiemmin suku luokiteltiin kuuluvaksi kerttuihin. Metsäkerttusiin kuuluu BirdLifen mukaan kaksitoista lajia. == Lajit == * Bambumetsäkerttunen Bradypterus alfredi * Bangwanmetsäkerttunen Bradypterus bangwaensis * Guineanmetsäkerttunen Bradypterus lopezi * Kameruninmetsäkerttunen Bradypterus grandis * Kongonmetsäkerttunen Bradypterus graueri * Madagaskarinmetsäkerttunen Bradypterus brunneus * Rantametsäkerttunen Bradypterus centralis * Rotkometsäkerttunen Bradypterus sylvaticus * Ruokometsäkerttunen Bradypterus baboecala * Ruostemetsäkerttunen Bradypterus cinnamomeus * Tiheikkömetsäkerttunen Bradypterus barratti * Ugandanmetsäkerttunen Bradypterus carpalis ==Lähteet== == Aiheesta muualla == *ITIS: Bradypterus Luokka:Sirkkalinnut
Tamale

Tamale on kaupunki Ghanan pohjoisosassa. Kaupungissa on noin 350 000 asukasta ja se on maan Northern Region -hallintoalueen pääkaupunki. Se sijaitsee noin 440 kilometriä Accrasta pohjoiseen ja on Voltan jokilaakson väkirikkain kaupunki. Tamale on kehittynyt nopeasti viime vuosina, ja sitä pidetään usein Länsi-Afrikan nopeimmin kasvavana kaupunkina. Se sijaitsee taloutta ajatellen hyvässä asemassa Ghanan, Malin, Burkina Fason, Norsunluurannikon, Nigerin, Beninin ja Togon muodostaman alueen keskiosassa. Tamalessa on kansainvälinen lentoasema, ja siitä voi hyvin kehittyä koko alueen liikenteen solmukohta. Kaupunkia ympäröivällä alueella viljellään riisiä, maapähkinöitä ja puuvillaa ja Tamale on näillä tuotteilla käytävän kaupan keskus. Infrastruktuuriltaan Tamale on sekoitus uutta ja vanhaa. Suuri osa kaupunkilaisista asuu perinteisin keinoin savesta valmistetuissa taloissa. Useissa taloissa on kuitenkin sähköt. Sähkö toimitetaan Tamaleen Akosombon vesivoimalasta maan keskiosasta. Tamalessa on myös useita nettikahviloita. Lisäksi kaupungissa on moderni jalkapallostadion, joka rakennettiin vuoden 2008 jalkapallon Afrikan- mestaruuskilpailuja varten. Tamalessa on useiden eri järjestöjen, kuten CRS:n, ActionAidin, Care Internationalin ja WorldVisionin toimipisteitä . Alueen luonto houkuttelee kaupunkiin jonkun verran matkailijoita, mutta massaturismia alueella ei ole . == Ystävyyskaupungit == * Louisville, Yhdysvallat * Fada N'gourma, Burkina Faso * Niamey, Niger == Lähteet == * === Viitteet === == Aiheesta muualla == Luokka:Ghanan kaupungit
Billy Guy

Frank William Phillips eli Billy Guy (20. kesäkuuta 1936 Itasca, Teksas – 5. marraskuuta 2002 Las Vegas, Nevada) oli yhdysvaltalainen laulaja. Hän tuli tunnetuksi The Coasters -yhtyeestä, mutta työskenteli myös soolouralla ja kuului Bip & Bop -duoon, joka levytti hitit "Ding Ding Dong" ja "Du-Wada-Du". Billy Guy, yksi The Coastersin vuoden 1955 alkuperäisjäsenistä, kuoli 66-vuotiaana sydänsairauteen.http://www.angelfire.com/mn/coasters/Guy.html == Lähteet == Luokka:Yhdysvaltalaiset rhythm and blues -laulajat Luokka:Vuonna 1936 syntyneet Luokka:Vuonna 2002 kuolleet
Viuhkakerttuset

Viuhkakerttuset (Schoenicola) on sirkkalintujen heimoon kuuluva varpuslintusuku. Aiemmin suku luettiin kuuluvaksi kerttuihin. Viuhkakerttusiin kuuluu BirdLifen mukaan kaksi lajia. == Lajit == * Afrikanviuhkakerttunen (Schoenicola brevirostris) * Viuhkakerttunen (Schoenicola platyurus) ==Lähteet== == Aiheesta muualla == *ITIS: Schoenicola Luokka:Sirkkalinnut
Kashgarit

Kashgarit tai Kashgartsyt olivat ryhmä uiguureja jotka olivat muuttaneet Kašgarista Venäjän keisarikuntaan 1700- ja 1800-luvuilla. 1920-luvun alussa heidät luokiteltiin omaksi etniseksi ryhmäkseen. Vuoden 1926 väestönlaskennassa Neuvostoliitossa laskettiin olevan 13 010 kashgaaria. Huolimatta uudelleenluokituksestaan, vuoden 2002 väestönlaskennassa Venäjällä 18 ihmistä ilmoitti itsensä kashgaariksi. Mutta koska suurin osa kashgaareista oli muuttanut Kazakstaniin, Uzbekistaniin ja Kirgisiaan, Venäjän luku kertoo hyvin vähän siitä kuinka useimmat kashgaarit identifioivat itsensä. ==Lähteet== *Waxman, Ronald. The Peoples of the USSR: AN Ethnographic Handbook p. 98 Luokka:Aasian Venäjän etniset ryhmät Luokka:Kazakstanin etniset ryhmät Luokka:Uzbekistanin etniset ryhmät
Leon Hughes

Thomas Leon Hughes (26. elokuuta 1932 Los Angelesin piirikunta, Kaliforniahttp://www.oldies.com/artist-biography/The- Coasters.htmlhttp://www.angelfire.com/mn/coasters/lineups.html – 1. maaliskuuta 2023 Los Angeles, Kalifornia) oli yhdysvaltalainen muusikko. Hän lauloi The Coastersin alkuperäisessä kokoonpanossa 1950-luvulla, mutta jatkoi uraansa sen jälkeenkin. Äänialaltaan hän oli tenori. == Lähteet == Luokka:Yhdysvaltalaiset rhythm and blues -laulajat Luokka:Vuonna 1932 syntyneet Luokka:Vuonna 2023 kuolleet
Filharmooninen Viihdejousikko

Filharmooninen Viihdejousikko on yhdeksän miehen kokoonpano, joka esittää klassista viihdemusiikkia. Yhtyeen taiteilijat ovat kaikki Helsingin kaupunginorkesterin muusikoita. == Historia == === Perustaminen === Kokoonpanon loi 1960-luvulla kapellimestari Arthur Fuhrmann yhdessä HKO:n konserttimestarin Jorma Ylösen kanssa. Yhtye esiintyi tuolloin nimellä Viihdejousikko. Omien konserttien lisäksi se esiintyi usein myös Yleisradion kanavilla. === Uusi tuleminen === Lähes kolmenkymmenen vuoden hiljaisuuden jälkeen yhtyeen toiminta käynnistyi uudelleen vuonna 2004 Arthur Fuhrmannin lahjoitettua kaikki Viihdejousikolle aikanaan tekemänsä sovitukset viulutaiteilija Jani Lehtoselle. Lahjoituksen ehtona oli, että kokoonpano herätetään henkiin. Näin ”vanhanajan hienot sävelmät” tavoittaisivat 2000-luvunkin kuulijat. Yhtye otti käyttöön nimen Filharmooninen Viihdejousikko. Sittemmin Fuhrmann on sovittanut Filharmooniselle Viihdejousikolle kymmenittäin uusia teoksia – lähinnä nykypäivän yleisön toivekappaleita. == Nykyiset jäsenet == * Jani Lehtonen viulu (2004-) * Petri Päivärinne viulu (2004-) * Ilkka Lehtonen viulu (2004-) * Tuomas Huttunen alttoviulu (2004-) * Ilmo Saaristo sello (2004-) * Eero Ignatius kontrabasso (2010-) * Markku Hannola piano (2004-) * Matti Tähkävuori kitara (2005-) * Pasi Suomalainen lyömäsoittimet (2007-) == Diskografia == * Münchner G’schichten 2006 * Heijastus -suomalaisia suosikkisävelmiä 2009 * Joulusoitto 2010 == Aiheesta muualla == * Filharmooninen Viihdejousikko Luokka:Suomalaiset orkesterit Luokka:Helsingin musiikki
Pittakerttuset

Pittakerttuset (Tesia) on silkkikerttusiin kuuluva aiemmin kerttujen heimoon luettu itä- ja kaakkoisaasialainen varpuslintusuku. Sukuun kuuluu neljä lajia: * Floresinpittakerttunen (Tesia everetti) * Jaavanpittakerttunen (Tesia superciliaris) * Liuskepittakerttunen (Tesia olivea) * Sinipittakerttunen (Tesia cyaniventer) ==Lähteet== == Aiheesta muualla == *ITIS: Tesia Luokka:Silkkikerttuset
Dukhat

Dukhat (mongoliksi Цаатан, Tsaatan) ovat turkkilainen poropaimentolaiskansa Hövsgölissä, Mongoliassa. Dukhat puhuvat turkkilaisiin kieliin kuuluvaa dukhan kieltä.Elisabetta Ragagnin: Dukhan, a Turkic Variety of Northern Mongolia, Description and Analysis (PDF) Wiesbaden: Harrassowitz Verlag, 2011. ISBN 978-3-447-05907-7. Dukhia on noin 300. Dukhat erkanivat tuvaaneista Venäjän keisarikunnan liitettyä Kiinan Qing-dynastian aiemmin hallitseman Tuvan alueen itseensä. Dukhat koostuivat Mongolian puolella aluksi vain tästä pienestä joukosta, mutta 1930- ja 1940-luvuilla Tuvan puolelta tuli joukko pakolaisia, jotka välttelivät joutumista kolhooseille sekä asepalveluksen suorittamista. Molempia ryhmiä kohdeltiin itsenäisessä Mongoliassa pitkään laittomina siirtolaisina ja monet heistä palautettiinkin Tuvan puolelle Neuvostoliittoon. Dukhat saivat Mongolian kansalaisuuden vasta vuonna 1956 ja heidät asutettiin kalastusasemalle Hövsgölin järvelle. Vuonna 1985 Mongolian valtio avasi dukhia työllistäneen poronhoito- ja turkismetsästystilan. Porolaumat yksityistettiin taloudellisten uudistusten myötä vuonna 1995. Dukhien harjoittaman poronhoidon ongelmiksi on muodostunut esimerkiksi porojen sisäsiittoisuus ja ulkopuolisten harjoittama salametsästys. Sisäsiittoisuuden parantamiseksi on tehty kokeiluja tuomalla poroja Skandinaviasta, mutta kokeiluun on suhtauduttu varauksellisesti siinä pelossa, että paikallisen jalostuksen tuloksena syntyneet ominaisuudet saattavat hävitä. Poroja on Mongoliassa jäljellä noin 200–600. == Lähteet == Luokka:Mongolian etniset ryhmät Luokka:Turkkilaiset kansat
Juovamuuntaja

thumb|Nykyaikaisia juovamuuntajia, joissa on sisäänrakennetut diodit. Punainen kaapeli on suurjännitekaapeli, joka liitetään kuvaputken anodiin. pienoiskuva|Vanhanaikainen juovamuuntaja ja kaskadi. Juovamuuntaja eli FBT (flyback transformer) on erityinen muuntajatyyppi, jota käytetään CRT-putkien (katodisädeputki) anodin virroituksessa ja vaakapoikkeutuksessa. FBT:n tuottama jännite vaihtelee CRT-putken tarpeesta riippuen muutamasta kilovoltista (oskilloskoopeissa) 20–30 kilovolttiin (tyypillisessä televisiossa). Tavallisesta, esimerkiksi verkkojännitemuuntajasta poiketen juovamuuntajan tuottaman virran taajuus vaihtelee 17-50 kHz välillä kuvaputken juovataajuuden mukaan, tavallisen verkkojännitteen taajuuden ollessa vain 50 Hz. == Toiminta ja käyttö == Juovamuuntajan anodikaapeli liitetään kuvaputken jakoverkkoon, jolloin jakoverkko vetää puoleensa elektronitykin ampumia elektroneja, ja elektronisuihkut suuntautuvat tarkalleen jakoverkossa olevien reikien läpi fosforikerrokselle. Jakoverkko toimii siis katodilta tulevien elektronien kiihdytysanodina. Juovamuuntajasta otetaan yleensä myös muihin toimintoihin jännitteitä. Televisioissa -ja monitoreissa otetaan juovamuuntajasta kuvaputken 1. anodi- ja focusjännitteet. Vanhemmissa elektroniputkilla toimivissa televisiovastaanottimissa juovamuuntaja toimi vaakapoikkeutuksen sovitusmuuntajana. === Tasasuuntaus === Katodisädeputkea varten juovamuuntajan tuottama suurjännite tasasuunnataan erityisellä suurjännitetasasuuntaajalla jotka ovat nykyisin sisäänrakennettuja uusimmissa juovamuuntajissa. Vanhemmissa juovamuuntajissa taas käytettiin matalampaa ulostulojännitettä joka suurennettiin ja tasasuunnattiin tätä varten valmistetulla kaskadilla. == Katso myös == *Kuvaputki *Elektroniputki *Elektronitykki *Televisio *Kaskadi (elektroniikka) *IPSALO Luokka:Muuntajat Luokka:Televisiotekniikka
Koronos

Koronos (, ) oli kreikkalaisessa mytologiassa useamman eri mieshahmon nimi. * Koronos, Apollonin ja Khrysorrhoen poika * Koronos, Thersanderin poika * Koronos, argonautti ja Kaineuksen poika * Koronos, Anaksiroen isä Muita merkityksiä: * Kóronos, kylä Náxoksen saarella Etelä-Egean saarten alueella Kreikassa
Koronos (Apollonin poika)

Koronos (, ) oli kreikkalaisessa mytologiassa Apollonin ja Khrysorrhoen poika sekä Sikyonin kuninkaan Orthopoliin setä. Hänen poikansa Koraks ja Lamedon hallitsivat molemmat vuorollaan kaupunkia, jonka lisäksi muutamat lähteet osoittavat myös Koronoksen Sikyonin kuninkaaksi.Pausanias: Periegesis tes Hellados ('Kreikan kuvaus') 2.5.8 (engl. käännös). == Lähteet == Luokka:Kreikkalainen mytologia
Maailman nälkäpäivä

Maailman nälkäpäivä on Yhdistyneiden kansakuntien elintarvike- ja maatalousjärjestön, FAO:n ensimmäistä kertaa 1979 julistama kansainvälinen vuosipäivä, jolloin kohdistetaan huomio maailman nälkään näkeviin ja elintarvikekysymyksiin. Sitä vietetään FAO:n perustamisen vuosipäivänä, 16. lokakuuta. ==Aiheesta muualla== *http://www.fao.org/getinvolved/worldfoodday/en/ * luokka:Lokakuu Luokka:Yhdistyneiden kansakuntien päivät Luokka: Köyhyys
Danny Antonucci

Danny Antonucci (s. 27. helmikuuta 1957 Toronto, Ontario) on kanadalainen animaattori, joka tunnetaan parhaiten luomastaan animaatiosarjasta Ed, Edd n Eddy. == Elämäkerta == Antonucci syntyi Torontossa, Kanadassa vuonna 1957. Hänen vanhempansa olivat ensimmäisen sukupolven italialaisia maahanmuuttajia Kanadaan. Antonucci oli lapsena kiinnostunut piirretyistä ja vietti useita tunteja piirrellen, sekä miettien miten kuvat liikkuivat televisiossa. Hän esitti lapsena myös nukke-esityksiä rahasta. Antonucci opiskeli Sheridan College of Visual Artsissa, mutta lopetti koulun kesken saatuaan töitä animaattorina tuolloin Hanna-Barberan omistuksessa olleelta Canimage Productionilta. Tämän myötä hän työskenteli muun muassa Smurffien ja The Richie Rich/Scooby-Doo Show and The Flintstones Comedy Hour -ohjelman parissa. Tarkoituksenaan muuttaa lopullisesti Los Angelesiin vuonna 1984 löytääkseen lisää töitä, Antonucci muuttikin Vancouveriin, jossa hän sai töitä International Rocketshipilta, jotka loivat lyhytanimaatiota ja televisiomainoksia. == Ura == Antonuccin ensimmäinen oma tekemä animaatio oli vuonna 1987 julkaistu Lupo the Butcher, jonka tuotti International Rocketship. Kolme minuuttia kestäneen animaation tekeminen kesti Antonuccin mukaan kaksi vuotta, koska yhtiö ei aluksi halunnut rahoittaa hänen tuotantoaan. Animaatio kertoi äkkipikaisesta teurastajasta, joka kiroaa kaikille leikkaamilleen lihoille ja menettää myös malttinsa pienistäkin virheistä. Antonucci kertoi animaation kuvastaneen hänen turhautumistaan joutuessaan työskentelemään lastenohjelmien parissa liian kauan. Lupo the Butcheria esitettiin eri elokuvajuhlissa Euroopassa muun muassa Berliinissä. Sittemmin se sai huomiota myös Yhdysvalloissa Spike and Mike's Sick and Twisted Festival of Animation -tapahtumassa. Lupo-hahmo päätyi myöhemmin erään urheilujalkine yhtiön lisensin alaiseksi, jonka myötä Antonucci sai lisää töitä Levi Strauss & Co. ja MTV:ltä täytyessään tehdä tuotteista animaatiomainoksia. Vuonna 1993 teki International Rocketshipin lisäksi töitä myös MTV:lle useammin mainosten parissa ja sai samalla tilaustyönä luoda animaatiosarjan The Brothers Grunt. Tämän myötä Antonucci aloitti 1. huhtikuuta 1994 oman animaatioyhtiönsä a.k.a. Cartoonin, jolla hän tuotti luomansa sarjan. The Brothers Grunt alkoi Yhdysvalloissa elokuussa 1994 MTV:llä. Sarja kesti 45 jakson verran, jotka kestivät noin seitsemän minuuttia. Sarjan esitykset lopetettiin vuonna 1995, jonka myötä Antonucci palasi takaisin mainosten pariin. Hän ehti kuitenkin vielä työskennellä animaattorina, ohjaajana ja ääninäyttelijänä lyhytkestoisessa animaatiossa Cartoon Sushi. == Aiheesta muualla == * Luokka:Animaatio-ohjaajat Luokka:Kanadalaiset animaattorit Luokka:Kanadalaiset televisiokäsikirjoittajat Luokka:Vuonna 1957 syntyneet Luokka:Elävät henkilöt
Jalkapallon alle 21-vuotiaiden Euroopan-mestaruuskilpailut 2009

Jalkapallon alle 21-vuotiaiden Euroopan-mestaruuskilpailut 2009 pelattiin Ruotsissa 15.–29. kesäkuuta. Kilpailuissa olivat pelikelpoisia 1. tammikuuta 1986 ja sen jälkeen syntyneet pelaajat. Ruotsi pääsi isäntäjoukkueena suoraan lopputurnaukseen. Loput seitsemän joukkuetta ratkaistiin vuosina 2007–2008 pelatuissa karsinnoissa. Suomi selviytyi mukaan ensimmäistä kertaa historiassaan. Itse turnaus kuitenkin sujui vaisusti joukkueen hävitessä kaikki kolme otteluaan tehden yhden maalin ja päästäen kuusi. == Joukkueet == http://www.uefa.com/competitions/under21/teams/ Lohko A: * Ruotsi (isäntä) * Italia * Serbia * Valko-Venäjä Lohko B: * Englanti * Espanja * Saksa * Suomi == Ottelupaikat == http://www.uefa.com/competitions/under21/venues/ *Gamla Ullevi, Göteborg *Örjans vall, Halmstad *Olympia, Helsingborg *Malmö New Stadium, Malmö == Tulokset == Otteluiden alkamisajat Keski-Euroopan kesäaikaa (UTC+2).http://www.uefa.com/competitions/under21/fixturesresults/ === Alkulohkot === ==== Lohko A ==== {{Alkulohko | joukkue1 = Italia | o1 = 3 | v1 = 2 | t1 = 1 | h1 = 0 | tm1 = 4 | pm1 = 2 | me1 = 2 | p1 = 7 | joukkue2 = Ruotsi | o2 = 3 | v2 = 2 | t2 = 0 | h2 = 1 | tm2 = 9 | pm2 = 4 | me2 = 5 | p2 = 6 | joukkue3 = Serbia | o3 = 3 | v3 = 0 | t3 = 2 | h3 = 1 | tm3 = 1 | pm3 = 3 | me3 = −2 | p3 = 2 | joukkue4 = Valko-Venäjä | o4 = 3 | v4 = 0 | t4 = 1 | h4 = 2 | tm4 = 2 | pm4 = 7 | me4 = −5 | p4 = 1 }} \---- \---- ==== Lohko B ==== {{Alkulohko | joukkue1 = Englanti | o1 = 3 | v1 = 2 | t1 = 1 | h1 = 0 | tm1 = 5 | pm1 = 2 | me1 = 3 | p1 = 7 | joukkue2 = Saksa | o2 = 3 | v2 = 1 | t2 = 2 | h2 = 0 | tm2 = 3 | pm2 = 1 | me2 = 2 | p2 = 5 | joukkue3 = Espanja | o3 = 3 | v3 = 1 | t3 = 1 | h3 = 1 | tm3 = 2 | pm3 = 2 | me3 = 0 | p3 = 4 | joukkue4 = Suomi | o4 = 3 | v4 = 0 | t4 = 0 | h4 = 3 | tm4 = 1 | pm4 = 6 | me4 = −5 | p4 = 0 }} \---- \---- === Pudotuspelit === {{Turnauspuu4 pronssiotteluton | 26.6. Helsingborg | Italia | 0 | Saksa | 1 | 26.6. Göteborg | Englanti | 3(5) | Ruotsi | 3(4) | 29.6. Malmö | Saksa | 4 | Englanti | 0 }} ==== Välierät ==== \---- ==== Loppuottelu ==== == Maalintekijät == 7 maalia: * Marcus Berg 3 maalia: * Robert Acquafresca * Ola Toivonen 2 maalia: * Gonzalo Castro * Sjarhei Kisljak * Sandro Wagner 1 maali: * Mario Balotelli * Andreas Beck * Fraizer Campbell * Lee Cattermole * Martin Cranie * Ashkan Dejagah * Benedikt Höwedes * Gojko Kačar * Pedro León * James Milner * Nedum Onuoha * Micah Richards * Jack Rodwell * Tim Sparv * Gustav Svensson * Marc Torrejón * Mesut Özil Oma maali: * Mattias Bjärsmyr (Englantia vastaan) * Aljaksandr Martynovitš (Ruotsia vastaan) == Lähteet == == Aiheesta muualla == *Kilpailut Ruotsin jalkapalloliiton sivustolla *Kilpailut Uefan sivustolla Alle 21-vuotiaiden Euroopan-mestaruuskilpailut 2009 Luokka:Vuoden 2009 jalkapallo
Seimi (täsmennyssivu)

Seimi tarkoittaa: * Seimi on hevosen ruokinnassa tallissa käytettävä astia. * Jouluseimellä on Jouluevankeliumissa erityinen merkitys Kristus-lapsen ensimmäisenä vuoteena olleen seimen mukaan * Nimitystä seimi käytettiin aiemmin myös lasten päiväkodista. * Joskus seimeksi kutsutaan vauvan vuodetta. * Tähtijoukko Praesepe tunnetaan myös nimellä Seimi.
Mangaani(II)karbonaatti

Mangaani(II)karbonaatti (MnCO3) on mangaani- ja karbonaatti- ionien muodostama ioniyhdiste. Mangaanikarbonaattia tavataan luonnossa rodokrosiittimineraalissa . ==Valmistus ja käyttö== Mangaani(II)karbonaattia voidaan valmistaa käsittelemällä mangaanisuolojen vesiliuoksia jollain alkalimetallikarbonaatilla. Itse aine on veteen liukenematonta. Kuten monet muut karbonaatit, myös mangaani(II)karbonaatti hajoaa kuumennettaessa, jolloin muodostuu hiilidioksidia ja mangaani(II)oksidia: ::MnCO3 → MnO + CO2. Tätä menetelmää käytetään joskus valmistettaessa mangaanidioksidia, jota käytetään kuivapareissa. Mangaani(II)karbonaattia lisätään myös kasvien lannoitteisiin ja terveysruokiin. Sitä käytetään myös keramiikan ja koristesementtien värjäykseen . ==Lähteet== == Aiheesta muualla == * PubChem Luokka:Karbonaatit Luokka:Mangaaniyhdisteet
Blue Fox

Innebandyföreningen Blue Fox tai IBF Blue Fox on salibandyn erikoisseura Uudestakaarlepyystä. Seuran miesten edustusjoukkue pelaa maan kolmanneksi korkeimmalla sarjatasolla Suomi-sarjassa. Naisten edustusjoukkue pelaa Suomen toiseksi korkeimmalla sarjatasolla Inssi-Divarissa. Seuralla on vilkas junioritoiminta johon osallistuu lähes 200 juniori-ikäistä pelaajaa. == Historia == Seura perustettiin vuonna 1989 nimellä Kovjoki Ungdomsförening (lyh. Kovjoki UF). Seuran perustamiseen vaikutti 1980-luvun puolessa välissä rakennettu Kovjoen kylän uuden koulun noin sadan neliön liikuntasali, jossa nuoret harrastivat muiden lajien ohella myös salibandya. Vastaperustettu seura ilmoitti miesten joukkueen salibandyliiton sarjoihin, ja se aloitti II- divisioonasta, joka tuolloin oli maan alin sarjataso. Kahden pelatun kauden jälkeen joukkue nousi keväällä 1991 I-divisioonaan, jossa se pelasi seuraavat neljä kautta. Keväällä 1995 joukkueen onnistui nousta SM-sarjaan, jota nykyään kutsutaan nimellä salibandyliiga. Samalla seuran nimi vaihdettiin Kovjoki UF:stä Blue Foxiin. == Miesten sarjataso == Kausi Sarjataso 1989–1990 II- divisioona 1990–1991 II-divisioona 1991–1992 I-divisioona 1992–1993 I-divisioona 1993–1994 I-divisioona 1994–1995 I-divisioona 1995–1996 Salibandyliiga 1996–1997 Salibandyliiga 1997–1998 Salibandyliiga 1998–1999 Salibandyliiga 1999–2000 Salibandyliiga 2000–2001 I-divisioona 2001–2002 I-divisioona 2002–2003 II-divisioona 2003–2004 I-divisioona 2004–2005 I-divisioona 2005–2006 I-divisioona 2006–2007 I-divisioona 2007–2008 I-divisioona 2008–2009 I-divisioona 2009–2010 I-divisioona 2010–2011 I-divisioona 2011–2012 Divari 2012–2013 Divari 2013-2014 Divari 2014-2015 Divari 2015-2016 Divari 2016-2017 Divari 2017-2018 Divari 2018-2019 II- divisioona == Maajoukkuepelaajia == Blue Foxista on muutamia pelaajia pelannut myös maajoukkueessa, joista eniten maaotteluita on Jori Isomäellä - 46 maaottelua. Hän on ollut myös MM-kilpailuissa mukana kolmesti, joissa on saavuttanut kolme hopeamitalia. Muita maajoukkueessa pelanneita ovat Erno Tyni (10 maaottelua), Nicklas Kavander (6 maaottelua) ja Johnny Ojala (5 maaottelua). === Maajoukkuetilastoja === Jori Isomäki, 46 maaottelua, 3 maalia + 6 syöttöä = 9 pistettä, 14 min Erno Tyni, 10 maaottelua, 2 + 1 = 3, 0 min Nicklas Kavander, 6 maaottelua, 3 + 0 = 3, 4 min Johnny Ojala, 5 maaottelua, 2 + 1 = 3, 0 min Nuorten maajoukkue Alexander Nyman, 17 maaottelua, 1+5=6, 6 min Patrik Högstedt, 2 maaottelua, 0 + 0 = 0, 0 min Johnny Ojala, 1 maaottelu, 0 + 1 = 1, 2 min Lisette Blomqvist, 1 maaottelu, 0 + 0 = 0, 0 min == Lähteet == == Aiheesta muualla == * Seuran kotisivu * Miesten joukkuekortti salibandyliigan sivuilla Luokka:Salibandyn I-divisioonan seurat Luokka:Uudenkaarlepyyn urheilu Luokka:Vuonna 1989 perustetut urheiluseurat
Bobby Nunn

Ulysses B. "Bobby" Nunn (20. syyskuuta 1925 – 5. marraskuuta 1986) oli yhdysvaltalainen laulaja. Hän syntyi Birminghamissa Alabamassa, kasvoi Detroitissa Michiganissa, ja esiintyi jo varhain vaudevillessa. Yhdysvaltain ilmavoimat vuonna 1947 jätettyään hän asettui Kaliforniaan.http://www.angelfire.com/mn/coasters/lineups.html Nunn muistetaan parhaiten The Coasters -lauluyhtyeen jäsenenä 1950-luvulta. Hän teki lisäksi muun muassa yhteistyötä Dorsey Burnetten kanssa. Hän pysyi aktiivisena aina 1980-luvulle, jolloin kuoli sydämen vajaatoimintaan Los Angelesissa. == Lähteet == Nunn, Bobby Nunn, Bobby Nunn, Bobby
Henk van Stee

Henk van Stee (s. 17. joulukuuta 1961 Rotterdam, Zuid-Holland) on alankomaalainen jalkapallovalmentaja ja entinen keskikenttäpelaaja. Peliurallaan van Stee edusti Sparta Rotterdamia ja De Graafschapia lopettaen ammattilaisuransa vuonna 1990. Sen jälkeen hän on toiminut valmentajana Sparta Rotterdamissa, VVV-Venlossa, Feyenoord Rotterdamissa, AZ Alkmaarissa sekä De Graafschapissa. Luokka:Alankomaalaiset jalkapallovalmentajat Luokka:Alankomaalaiset jalkapalloilijat Luokka:Vuonna 1961 syntyneet Luokka:Elävät henkilöt
Adolph Jacobs

Adolph Jacobs (s. 15. huhtikuuta 1939) on yhdysvaltalainen kitaristi. Hän soitti The Medallions -yhtyeen kanssa jo ennen liittymistään The Coastersiin 1950-luvun puolessavälissä. The Coasters on edelleen yhtye, josta Jacobs tunnetaan parhaiten. Hän on kuitenkin jatkanut uraansa tuleville vuosikymmenille tehden yhteistyötä muiden muassa Johnny "Guitar" Watsonin, Larry Williamsin, Little Richardin ja Kent Harrisin kanssa.http://www.angelfire.com/mn/coasters/lineups.html == Lähteet == Luokka:Yhdysvaltalaiset kitaristit Luokka:Yhdysvaltalaiset rhythm and blues -laulajat Luokka:Vuonna 1939 syntyneet Luokka:Elävät henkilöt
Cornell Gunter

Cornelius E. "Cornell" Gunter (14. marraskuuta 1936 – 26. helmikuuta 1990) oli yhdysvaltalainen laulaja. Hänet muistetaan lähinnä The Coasters -yhtyeestä, johon hän liittyi 1950-luvulla. Hän kuoli henkirikoksen uhrina tuntemattoman hyökkääjän ampumana autoonsa.http://www.angelfire.com/mn/coasters/lineups.html == Lähteet == Luokka:Yhdysvaltalaiset rhythm and blues -laulajat Luokka:Yhdysvaltalaiset henkirikosten uhrit Luokka:Vuonna 1936 syntyneet Luokka:Vuonna 1990 kuolleet
Bert Jones

Bertram Hays "Bert" Jones (s. 7. syyskuuta 1951) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hänen isänsä, Dub Jones, oli niin ikään ammattilaispelaaja.http://www.helmethut.com/College/LSU/Jones.html Bert Jones pelasi Louisiana State Universityssa ennen NFL-varaustaan 1973. Hänen seuransa oli Baltimore Colts aina 1980-luvun alkuun. Silloin hän pelasi myös lyhyesti Los Angeles Ramsissa ennen vetäytymistään peliuralta. == Lähteet == Jones, Bert Jones, Bert Jones, Bert
Bobby Sanguinetti

Robert "Bobby" Sanguinetti (s. 29. helmikuuta 1988 Trenton, New Jersey) on yhdysvaltalainen jääkiekkopuolustaja, joka pelaa Saksan DEL-liigan EHC Münchenissä. Owen Sound Attack varasi Sanguinettin juniorisarjojen varaustilaisuudessa 2004, ja Sanguinetti siirtyi pelaamana OHL-juniorisarjaan kaudeksi 2004–2005. Kauden 2005–2006 jälkeen New York Rangers varasi hänet varaustilaisuuden ensimmäisellä kierroksella, 21. varauksena. Kaudella 2006–2007 Sanguinetti oli OHL:n toiseksi eniten maaleja tehnyt puolustaja, 23. Kauden jälkeen hän teki sopimuksen AHL-joukkue Hartford Wolf Packin kanssa. Sanguinetti pelasi keväällä 2007 viisi runkosarjaottelua Hartfordissa. Sanguinetti palasi OHL:ään vielä kaudeksi 2007–2008, mutta hänen uusi joukkueensa oli Brampton Battalion. Sanguinetti teki 61 ottelussa 70 pistettä (29+41). Hän oli sarjan eniten maaleja tehnyt puolustaja ja toinen puolustajien pistepörssissä. Sanguinetti pelasi kauden aikana OHL:n tähdistöottelussa, jonka parhaaksi pelaajaksi hänet valittiin. NY Rangers lähetti Sanguinettin jälleen OHL-kauden jälkeen pelaamaan Hartfordiin. Sanguinetti pelasi kaudet 2008–2010 pääasiassa AHL:n Hartfordissa. NHL- debyyttinsä hän teki 27. marraskuuta 2009 ottelussa Tampa Bay Lightningiä vastaan. Kauden 2009–2010 aikana Sanguinetti pelasi lopulta viisi NHL-ottelua. Kauden jälkeen varaustilaisuuden aikana Rangers kauppasi hänet Carolina Hurricanesiin vaihdossa kuudennen kierroksen varausoikeuteen 2010 ja toisen kierroksen varausoikeuteen 2011. == Lähteet == == Aiheesta muualla == * New York Rangersin profiili * The Internet Hockey Database -profiili Luokka:Yhdysvaltalaiset jääkiekkoilijat Luokka:New York Rangersin varaamat pelaajat Luokka:Vuonna 1988 syntyneet Luokka:Elävät henkilöt
Sarajas

Sarajas (myös Sarajah) on kalevalaisessa runoudessa esiintyvä sana, joka tarkoittaa kaukaista, myyttistä vesialuetta; milloin Pohjolan seudun merta, milloin Tuonelan jokea. Sanasta on ehkä kehittynyt myös Pohjolan toisintonimi Sariola. Sarajas on myös sukunimi. Sarajas-sanan arvellaan olevan lainaa jonkin arjalaiskielen merta tarkoittavasta sanasta. Sanan vastineet ovat uralilaisissa kielissä alkaneet tarkoittaa jotain tiettyä arjalaiskielisten tuntemaa merta (kuten Mustaamerta tai jotain sen osaa). Koska nämä meret ovat olleet myöhempinä aikoina kaukana uralilaisten kielten puhujista, sanan tarkka maantieteellinen merkitys on lakannut (ja kadonnut), ja se on siirtynyt tarkoittamaan puolimyyttistä tai myyttistä eteläistä paikkaa, jossa muuttolinnut talvehtivat; siis jotain Lintukodon kaltaista. Sana on kulkenut itämerensuomalaisille, mm. karjalaisille. Karjalassa sana on käsitetty kaukaisen pohjoisen mereksi, tai jopa Tuonelan joeksi. Valoisasta ja lämpimästä vedestä on tullut synkkä, musta ja kylmä, mutta sen etäisyys, tuntemattomuus ja läheisyys kosmisiin rakenteisiin on säilynyt. ==Samantapaisia sanoja== Sarajas-sanaa muistuttavat jotkin muut sanat, osa myös merkityksensä puolesta. Sanat eivät kuitenkaan liene samaa alkuperää kuin Sarajas-sana, tosin tällaistakin sukulaisuutta on ehdottanut harrastajatutkija Timo Heikkilä. *Sarastaa. Aamuauringon ensi säteet sarastavat osittain maan takaa. Myyttisessä ajattelussa Aurinko sarastaessaan nousee litteän maan takaa tai alta, siis hyvin kaukaa, mutta läheltä Lintukotoa. Sana "sarastaa" lienee kuitenkin sukua omaperäisille sanoille särkeä ja sädehtiä. Täten se olisi myös sukua sanoille sarka ja sakara. *Sarana. "Taivaan saranat" sijoittuvat joko Pohjolaan tai Lintukotoon. Pohjolasta kerrottiin, että siellä "paistavat pahat saranat". Sarana lienee kuitenkin balttilainen laina, tai omaperäinen sana, jolloin sen alkumerkitys olisi ollut asumuksen kattoparru tai tukipylväs. *Saraja liittyy rakennuksiin; eri yhteyksissä se muun muassa tarkoittaa latoa, vajaa tai ylisiä, myös kattoparrua. Sana lienee kuitenkin peräisin venäjän palatsia tarkoittavasta sanasta. Tämä turkkilaisperäinen sana on lainautunut suomen kieleen myös toista kautta ja toisessa merkityksessä: seralji. *Saraavesi, jonka nimitys on historiallisesti ollut myös Sarajavesi, on järvi Laukaassa. Saraaveden rannalla on Saraakallio, josta on löydetty merkittäviä kalliomaalauksia. Kalliot, joita on muinoin maalattu, lienevät olleet myyttisesti tai uskonnollisesti merkittäviä. Saraaveden ja -kallion nimitysten alkuperästä ei ole yksimielisyyttä. Timo Heikkilä on ehdottanut, että Saraakallion ja -veden nimi voisi olla sukua sanoille "sarajas" ja "sarastaa". *Sara. Ante Aikion mukaan joidenkin saamelaiskielisten järvennimien osa "sara" on voinut tarkoittaa 'ylintä järveä' siinä kadonneessa muinaiskielessä, josta nämä nimet on saamelaiskieliin lainattu. ==Lähteet== * *Suomen Kansan Vanhat Runot *Timo Heikkilä: Aurinkolaiva. Lemminkäisen myytti ja Ritvalan kultti. 2004. Luokka:Suomalaisen mytologian paikat ja olotilat
Hetmani

Hetmani (, , , ; sanan alkuperä on , ’päämies’, ’johtaja’) oli hallitsijan jälkeen korkeimman sotilaskomentajan arvonimi Puolassa, Ukrainassa ja Liettuan suuriruhtinaskunnassa 1400-luvulta 1700-luvulle. Vuosina 1539–1792 Puolan armeijan ylipäällikön arvonimenä oli suurhetmani ja hänen apunaan toimi kenttähetmani. Hetmaneilla oli paikka Puolan senaatissa. Vuoteen 1917 hetmaneiksi kutsuttiin myös venäläisiä kruununperillisiä. Hetmani-nimitys yhdistetään yleensä Mustanmeren alueen kasakoihin. Kukin kasakkaryhmä pyrki olemaan toisista riippumaton valitsemalla oman hetmanin. Kasakkajoukkojen komentajan nimityksenä oli kruununhetmani silloin, kun hallitsija oli hänet hyväksynyt. Jos hän oli kasakoiden valitsema, häntä kutsuttiin hetmaniksi eli atamaaniksi. Atamaani-nimitystä käyttivät erityisesti Donin kasakat. Tunnetuin hetmani lienee ollut Bohdan H’melnytskyi (1593–1657). Tämän ukrainalaisen kasakkapäällikön ansiosta Puolalle kuulunut Ukraina siirtyi itsehallinnollisena kasakkahetmanaattina Venäjän hallintaan ja H’melnytskyistä tuli Ukrainan vapaussankari. Viimeisin hallitseva hetmani on ollut Pavlo Skoropadski, joka sai vallan Ukrainassa keskusvaltojen joukkojen tunkeutuessa Ukrainaan keväällä 1918. Skoropadskin valta kesti vain niin kauan kuin keskusvallat miehittivät Ukrainaa. Skoropadski luopui vallasta 14. joulukuuta 1918. == Lähteet == * Uusi tietosanakirja. Tietosanakirja Oy, 1961. * Nationalencyklopedin. Bokförlaget Bra Böcker, 1992. === Viitteet === == Aiheesta muualla == Luokka:Arvonimet Luokka:Liettuan historia Luokka:Puolan historia Luokka:Ukrainan historia Luokka:Venäjän historia Luokka:Kasakat